open-index/open-wikipedia-markdown huggingface dataset:
Նոր աշխարհ (թերթ, Բոստոն, Նյու Յորք)

«**Նոր աշխարհ**», ազգային, գրական շաբաթաթերթ։

## Պատմություն
Լույս է տեսել1954–1973 թվականներին Բոստոնում, ապա՝ Նյու Յորքում՝ հայերեն և անգլերեն։ Խմբագիր՝ Սամուել Թումանյան։

Հանդես է եկել հայ ժողովրդի շահերի պաշտպանությամբ, լուսաբանել է ամերիկահայ մշակութային, եկեղեցական, կրթական, գրական կյանքը, ՀԲԸՄ-ի և հայրենակցական միությունների աշխատանքները, դատապարտել է հայ ազգային-եկեղեցական միասնությունը խաթարող փորձերը։

Խմբագրականներում և առանձին հոդվածներով քննադատել է իմպերիալիստակա տերությունների քաղաքականությունը Հայկական հարցում։

Նպաստել է Հայրենիք-Սփյուռք կապերի ամրապնդմանը, տպագրել է հայ իրականությանն առնչվող տնտեսական, մշակութային, գրական ու գիտական նյութեր։

Կատեգորիա:ԱՄՆ-ի հայկական շաբաթաթերթեր
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Ժամանակակից հայոց լեզվի բացատրական բառարան

**«Ժամանակակից հայոց լեզվի բացատրական բառարան»** (հատոր 1–4), ՀՀ ԳԱԱ Հրաչյա Աճառյանի անվան լեզվի ինստիտուտի կազմած 
բառարանը։

## Պատմություն

Լույս է տեսել 1969–1980 թվականներին Երևանում։ Ներառում է արդի հայոց գրական լեզվի մոտ 140 հազար բառ ու դարձվածքային միավոր։

Բառացանկը կազմվել է հիմականում հայոց միալեզվյան և թարգմանության բառարանների, մասնավորապես՝ Ստեփան Մալխասյանցի «Հայերեն բացատրական բառարանի» փաստային նյութի, Լեզվի ինստիտուտի կազմած համաբարբառի և հայ գեղարվեստական գրականության ու մամուլի ընտրովի քարտարանի հիման վրա։

Ներկայացված են բացառապես հայոց գրական լեզվի՝ Խաչատուր Աբովյանի ժամանակներից մինչև 1980-ական թվականների բառապաշարը, ինչպես նաև գործածական դարձվածքներն ու տիպական բառակապակցությունները, որոնց տարբեր իմաստներն ու նրբերանգները, գործածության սահմաններն ու ոլորտները հաստատելու համար բերված են համապատասխան բնագրային օրինակներ՝ քաղված նախախորհրդային և խորհրդային շրջանների հայ գեղարվեստական և մասնագիտական գրականությունից, դասագրքերից, մամուլից։

## Արտաքին հղումներ
* «Ժամանակակից հայոց լեզվի բացատրական բառարանը» nayiri.com կայքում

Կատեգորիա:Բառարաններ
Նոր աշխարհ (թերթ, Աթենք)

«**Նոր աշխարհ**», ազգային, մշակութային, հասարակական շաբաթաթերթ։

## Պատմություն

ՌԱԿ-ի Հունաստանի շրջանի վարչության պաշտոնաթերթ։

Լույս է տեսնում 1968 թվականից Աթենքում։ Խմբագիրներ՝ Հակոբ Վարժապետյան, Զավեն Գրիգորյան, Տիգրան Աբասյան։

Հիմնականում արտատպում է նյութեր ՌԱԿ-ի մամուլից, անդրադառնում է նաև հայ մշակութային կյանքին, ՀՀ-ում և ԼՂՀ-ում տեղի ունեցող իրադարձություններին։

1980 թվականից հրատարակվում է հունական հավելվածով։

Կատեգորիա:Հունաստանի հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական քաղաքական պարբերականներ
Ժամանակ (հանդես)

«**Ժամանակ**», կիսամսյա հանդես։

## Պատմություն

Լույս է տեսել 1863–1869 թվականներին Կոստանդնուպոլսում։ Տնօրեն-խմբագիր՝ Ստեփան Փափազյան։

Լուսաբանել է Կոստանդնուպոլսի և այլ վայրերի հայկական կրթական հաստատությունների գործունեությունը, տպագրել թերթերի տեսություն, բարոյագիտական հոդվածներ, արժեքավորել թատերարվեստը՝ որպես լուսավորության և առաջընթացի գործոն, ընթերցողին ծանոթացրել է «Պոլոժենիե»-ի դրույթներին։

Անդրադարձել է ընտանիքում կնոջ դերին, հրապարակել մայրերին ուղղված խորհուրդներ (հոդվածաշար)։

Հանդեսում տպագրվել են Մկրտիչ Խրիմյանի, Մկրտիչ Պեշիկթաշլյանի և ուրիշների բանաստեղծություններից և մանրապատումերից։

Կատեգորիա:Օսմանյան կայսրության հայկական հանդեսներ
Կատեգորիա:Հայկական կրթական պարբերականներ
Կատեգորիա:Հայկական հասարակական պարբերականներ
Ամերիկյան դոդոշ

**Ամերիկյան դոդոշ** () երկկենցաղների դասի դոդոշների ընտանիքի ներկայացուցիչ։

Ամբողջ երկարությունը կազմում է 5-11,1 սմ։ Ունի միջին մեծության գլուխ։ Մարմինը փոքր-ինչ ձգված է։ Պարոտիդները երկարաձգված են, առանձնացված են աչքերի հետևում գտնվող ոսկրային սրածայրերից կամ միացված են նրանց կարճ պտույտով։ Հետօրբիտային սրածայրերը բարձր են, առանց ընդգծված այտուցների։ Մեջքի մաշկը պատված է մեծ քանակությամբ մանր և միջին գորտնուկներով։ Գորտնուկները տարածվում են նաև ոտքի հետևի մասում։ Հատկանշական առանձնահատկությունն այն է, որ մեջքի վրա փոքր բծերը խիստ գերաճած են գորտնուկներով։

Գույնը տատանվում է դեղնավուն շագանակագույնից մինչև շագանակագույն։ Կողքերում կա կանաչ նախշեր։ Գորտնուկները սովորաբար լինում են կարմրավուն կամ շագանակագուն։

Բնակվում է տարբեր աշխարհագրական արեալներում՝ ծայրամասային անտառներից մինչև լեռնային անապատներ։ Ապրում է ջրային տարածքներին մոտ վայրերում։ Սնվում է միջատներով և այլ անողնաշարավորներով։

Էգը ձվադրում է մինչև 2000 ձու։  Թրթուրները հայտնվում են 2-14 օրվա ընթացքում։ Շերեփուկները բավականին արագ են աճում։ Մետամորֆոզը տևում է 50-65 օր։

Տեսակը տարածված է Մանիտոբա նահանգից (Կանադա) մինչև Տեխասի հյուսիսը՝ Միացյալ Նահանգների ամբողջ արևելյան ափի երկայնքով, մեկուսացված պոպուլյացիան ապրում է Նյուֆաունդլենդ կղզում։

Այս տեսակը ընդգրկված է Բնության պահպանության քիչ մտահոգող տեսակի մեջ։

## Պատկերասրահ
մինի
մինի
մինի
մինի

## Ծանոթագրություններ

## Գրականություն
* Conant, Roger (1975). A Field Guide to Reptiles and Amphibians of Eastern and Central North America. Boston: Houghton Mifflin. ISBN 0-395-19979-4.
* Geoffrey Hammerson (2004). «Anaxyrus americanus». Lista Roja de especies amenazadas de la UICN 2011.2. Consultada: 28 de enero de 2012.

## Արտաքին հղումներ
* Bufo americanus

Կատեգորիա:Դոդոշներ
Կատեգորիա:Երկկենցաղներ
Մեյդսթոուն

**Մեյդսթոուն** (), քաղաք Մեծ Բրիտանիայի Անգլիա երկրամասում, Մեդուեյ գետի ափին, Լոնդոն-Դուվր ճանապարհի մոտավորապես մեջտեղում։ Քենթ կոմսության և Մեյդսթոունի շրջանի վարչական, արդյունաբերական, առևտրային կենտրոնն է։ Զբաղեցնում է 25,45 քառակուսի կիլոմետր տարածք։ Բնակչության թվաքանակը 2001 թվականի տվյալներով եղել է 69.684, 2011 թվականի տվյալներով՝ 107 627:

Մեյդսթոունը Meddestane անվանաձևով հիշատակված է Domesday Book ձեռագիր մատյանում, որը գրվել է 1086 թվականին։

Քաղաքում զարգացած են հատկապես գարեջրի, գյուղատնտեսական գործիքների, թղթի արտադրությունը և պոլիգրաֆիան։

## Անվանի անձինք
* Ջերվեյս Քենթրբերցի (1141—1210) — անգլիացի տարեգիր, խաչակրաց արշավանքների պատմիչ
* Ուիլյամ Ալեքսանդր (1767–1816), նկարիչ
* Ուիլյամ Շիլլի (1715—1803) — անգլիացի գյուտարար և գծանկարիչ
* Ջորջինա Քեմփբել (ծնվ. 1992), դերասանուհի
* Մայքլ Չապլին (ծնվ. 1943), նկարիչ, գրող
* Գրեհեմ Չեփմեն (1941–1989), դերասան
* Ալեսիա Ռուսո (ծնվ. 1999), ֆուտբոլիստուհի
* Թոմ Ռայլի (ծնվ. 1981), դերասան
* Թոմաս Ուայթ (1503–1542), անգլիացի պետական գործիչ, դիվանագետ, բանաստեղծ
* Ջոջո Մոյես (ծնվ. 1969), լրագրող, արձակագիր

## Քույր քաղաքներ
* , Բովե

## Կլիմա
Մեյդսթոունի կլիմայական տվյալները ներկայացված են ըստ այդ քաղաքից մոտավորապես երեք մղոն դեպի արևմուտք ընկած Իսթ Մոլինգի օդերևութաբանական կայանում իրականացված գրանցումների։

Ամենաբարձր ջերմաստիճանը՝ 37,4 C, արձանագրվել է 2003 թվականի օգոստոսին, ամենացածրը՝ -17,8 C, 1947 և 1972 թթ. հունվարին։ Ամենամեղմ հունվարյան օրը՝ 17.4 C ջերմաստիճանով, գրանցվել է 2003 թվականին։ Վերջին տարիների ամենացածր ջերմաստիճանը՝ -10,7 C, գրանցվել է 2010 թվականի դեկտեմբերի 20-ին։ Ըստ Köppen Climate Classification-ի դասակարգման՝ Մեյդսթոունի կլիման օվկիանոսային է (Oceanic climate|Cfb (Marine West Coast Climate):

## Ծանոթագրություններ

## Արտաքին հղումներ
*Maidstone Council website

Կատեգորիա:Անգլիայի աշխարհագրություն
Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Կաճառ (տարեգիրք)

**«Կաճառ»**, համանուն գիտական կենտրոնի տարեգիրքը։

## Պատմություն
Լույս է տեսնում 2006 թվականից (առաջին 8 ամիսը՝ գիտ-հասարակական ամսաթերթ) Ստեփանակերտում։ Գլխավոր խմբագիր՝ Մհեր Հարությունյան։

Ներկայացնում է կենտրոնի գործունեությունը, տպագրում է Արցախի պատմությանը, մշակույթին, ազգագրությանը, Արցախյան պատերազմին, Արցախյան հիմախնդրի խաղաղ կարգավորման գործընթացին վերաբերող նյութեր, արցախյան բանահյուսության նմուշներ, անտիպ հատվածներ՝ անվանի մարդկանց նամականուց, գրախոսություններ, բանավեճեր, հարցազրույցներ։

Կատեգորիա:Հայկական գիտական պարբերականներ
Կատեգորիա:Տարեգրություններ
Կատեգորիա:Արցախի ամսագրեր
Բարդաղ

**Բարդաղ** (նաև՝ Բարդողիմե, Բարդուղիմեոս, ), 14-րդ դարի 1-ին կեսի գրիչ և մանրանկարիչ։ Ստեղծագործել է Եղեգիսում (Սյունիք)։

## Կենսագրություն
մինի|Խաչքարային վարդյակ՝ 13-րդ դարում գրված ու ծաղկված ձեռագրում:
Աշակերտել է Խաչատուր Կեչառեցուն։ 1314–1315 թվականներին գրել և նկարազարդել է Ավետարան (ձեռագիր № 9721), նկարազարդել Հայրապետ գրիչի ընդօրինակած անթվակիր Ավետարանը (ձեռագիր № 4924, երկուսն էլ՝ Մատենադարան)։

Բարդաղի մանրանկարները (ավետարանիչների պատկերներ, խորաններ ու կիսախորաններ) կատարման եղանակով աղերսվում են որմնանկարչության, զարդաքանդակների, հատկապես՝ խաչքարերի արվեստին։
Դանիշ Թունալըղիլ

**Հյուսեին Դանիշ Թունալըղիլ** (, ), թուրք դիվանագետ։ 1975 թվականին սպանվել է «ՀՑԱՄ»-ի մարտիկների կողմից։ Այդ ժամանակ նա զբաղեցնում էր Ավստրիայում Թուրքիայի դեսպանի պաշտոնը։

## Կենսագրություն և կարիերա
Թունալըղիլը ծնվել է 1915 թվականին Թուրքիայի մայրաքաղաք Անկարայում։ 1933 թվականին ավարտել է Գալաթասարայի վարժարանը։ 1939 թվականին նա աշխատանքի է անցել Թուրքիայի արտաքին գործերի նախարարությունում։ Իր դիվանագիտական կարիերայի ընթացքում զբաղեցրել է Հորդանանում, Հարավսլավիայի սոցիալիստական ֆեդերատիվ հանրապետությունում, Նիդերլանդներում և Ավստրիայում Թուրքիայի դեսպանի պաշտոնը։

## Սպանություն
thumb|233x233px|left|Դանիշ Թունալըղիլին նվիրված հուշատախտակ Վիեննայում թուրքական դեսպանության առաջ։
1975 թվականի հոկտեմբերի 22-ի կեսօրին ինքնաձիգներով զինված երեք անձ մոտեցել է Վիեննայում Թուրքիայի դեսպանության շենքին՝ սպանելով անվտանգության աշխատակցիներին և ներխուժելով դեսպանի գրասենյակ։ Հանդիպելով թուրք դեսպանին՝ մարտիկները հարցրել են, թե արդյոք նա Թուրքիայի դեսպանն է։ Ստանալով դրական պատասխան՝ բրիտանական և իսրայելական արտադրության ատրճանակներից նրանք գնդակահարել են նրան։ Թունալըղիլը տեղում մահացել է, իսկ մարտիկները ավտոմեքենայով հապշտապ լքել են դեպքի վայրը։

Այս հարձակմանը երկու օր անց հաջորդել է մեկ այլ պլանավորված հարձակում, որն իրականացվել էր Ֆրանսիայում Թուրքիայի դեսպան Իսմայիլ Էրեզի նկատմամբ։ 1975 թվականի հոկտեմբերի 24-ին դեսպանության շենքի մոտ Էրեզի հետ միասին սպանվել էր նաև նրա վարորդը՝ Թալիփ Եները։

Երեք զինված անձանց ինքնությունն այդպես էլ չի բացահայտվել և նրանք չեն դատապարտվել։ Սա Հայկական ցեղասպանության արդարության մարտիկներ կազմակերխության նախաձեռնած առաջին սպանությունն էր, իսկ արդեն 1984 թվականի դրությամբ կազմակերպության մարտիկները սպանել էին թուրք 20 դիվանագետի և նրանց ընտանիքների անդամների։

## Տես նաև
*Հայկական ռազմաքաղաքական կազմակերպությունների կողմից սպանված թուրք դիվանագետների ցանկ

## Ծանոթագրություններ

Կատեգորիա:Թուրք դիվանագետներ
Կատեգորիա:Սպանված թուրք դիվանագետներ
Շամամա Ալասգարովա

**Շամամա Մամմադքյարիմ գըզը Ալասգյարովա** (), բժիշկ, Ադրբեջանական ԽՍՀ Գերագույն խորհրդի 9-րդ գումարման պատգամավոր, սոցիալիստական աշխատանքի հերոս (1969)։ Նա երկար տարիներ աշխատել է Կրուպսկայայի անվան թիվ 5 ծննդատան տնօրեն։ Նա պետական գործիչ և գիտնական Ազիզ Ալիևի քույրն է։

## Կենսագրություն
Շամամա Ալասգարովան ծնվել է 1904 թվականի մարտի 8-ին Երևանում։ Առաջին կրթությունը ստացել է գիմնազիայում։ Շամաման, ով բարձրագույն կրթության համար ընդունվել է Ադրբեջանի բժշկական ինստիտուտ, 1941 թվականին ավարտել է ինստիտուտը և մեկնել ռազմաճակատ։

Շամամա Ալասգարովան ամուսնացել է Աբդուլլա Իբրահիմովի հետ, իսկ զույգի միակ դուստրը՝ Սոնան, ծնվել է 1925 թվականին։

## Գործունեություն
Շամամա Ալասգարովան, ով իր աշխատանքը սկսել է պատերազմի տարիներին, եղել է Ադրբեջանական ԽՍՀ Առողջապահության ժողովրդական կոմիսարիատի վարչության պետը և կադրերի բաժնի վարիչը։

1945 թվականին նշանակվել է Շամամա Ալասգարովա Կրուպսկայայի անվան թիվ 5 կլինիկական ծննդատան (ներկայումս՝ Շամամա Ալասգարովայի անվան թիվ 5 ծննդատուն) գլխավոր բժիշկ և այդ պաշտոնը կատարել մինչև իր կյանքի վերջը՝ 1977 թվականի հունիսի 2-ը։

## Ծանոթագրություններ

## Աղբյուրներ
* Ələsgərova Şamama Məmməd qızı // Naxçıvan ensiklopediyası. — Национальная Академия Наук Азербайджана, 2005.
Զերկալո

**«Զերկալո»** ( - «Հայելի»), անկախ շաբաթաթերթ։

## Պատմություն
Լույս է տեսել Երևանում 1990–1994 թվականներին՝ ռուսերեն։ Խմբագիր՝ Բորիս Նավասարդյան։ Ներկայացրել է արտերկրի մամուլի հրապարակումները՝ Հայաստանում տեղի ունեցող կարևոր իրադարձությունների և Արցախյան հիմախնդրի շուրջ, տպագրել է վերլուծական հոդվածներ, անդրադարձել է միջազգային անցուդարձին։

Կատեգորիա:Հայաստանի թերթեր
Կատեգորիա:Հայկական լրատվական պարբերականներ
Երկրագունտ (թերթ)

**«Երկրագունտ»**, քաղաքական, գրական և գիտական շաբաթաթերթ։ Նուպար Շահնազարյան վարժարանի սաների հրատարակչություն։

## Պատմություն
Լույս է տեսել 1870–1871 թվականին Կոստանդնուպոլսում։ Խմբագիր-տնօրեններ՝ Արսեն Միքայելան, Հ. Իփեքճյան։ Փաստացի խմբագիր՝ Մինաս Չերազ։

Տպագրել է հրապարակախոսական նյութեր, հնագիտական ուսումասիրություններ, կրթ-մանկավարժական հոդվածներ, ներկայացրել արևմտահայ երիտասարդ ստեղծագործողների արձակ և չափածո գործերից։

Կատեգորիա:Օսմանյան կայսրության հայկական թերթեր
Կատեգորիա:Հայկական գրական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական գիտական պարբերականներ
02

**«02»**, Հայաստանի ոստիկանության շաբաթաթերթ։

## Պատմություն
Լույս է տեսնում 1990 թվականից Երևանում (մինչև 1994 թվականը՝ «Օրինապահության դիրքերում», ապա՝ «Ոստիկանական լրատու»)։ Խմբագիրներ՝ Սարգիս Հոռոփյան, Գառնիկ Մկրտչյան, Արամ Ավետիսյան, Վասակ Դարբինյան, Տիգրան Ֆարմանյան, Հասմիկ Պոդոսյան, Ներսես Աթաբեկ­յան (2001 թվականից)։

Ներկայացնում է ոստիկանության աշխատանքները, քրեական իրավիճակի և դատական քրոնիկոն, տեղական և թարգմանական նյութեր հանցավորության վերաբերյալ, անդրադառնում է օրենսդրական դաշտի փոփոխություններին, ոստիկանական կադրերի պատրաստմանը և այլ հարցերի։

Կատեգորիա:Հայաստանի շաբաթաթերթեր
Կատեգորիա:Հայկական հասարակական պարբերականներ
Կատեգորիա:Հայկական լրատվական պարբերականներ
SIE Japan Studio

**SIE Japan Studio** (), ճապոնական ընկերություն, որը զբաղվում է համակարգչային խաղերի մշակմամբ, համարվում է SIE Worldwide Studios-ի դուստր ընկերությունը։ Ընկերությունը հիմնադրվել է 1993 թվականի նոյեմբերի 16-ին։ Ընկերությունը հիմնականում զբաղվել է PlayStation խաղային համակարգի համար նախատեսված խաղերի մշակմամբ։ Հայտնիություն է ձեռք բերել Ape Escape, LocoRoco, Patapon, Gravity Rush և Knack խաղերի շնորհիվ։

2021 թվականին ավարտվել է ընկերության համագործակցության պայմանագրերի մեծ մասը, որոնց հետ չի կնքվել երկարացման պայմանագիր։ Ընկերությունը վերամիավորվել է Asobi Team թիմի շուրջ, որին էլ միացել են ընկերության աշխատակիցների մնացած մասը։

## Խաղերի ցանկ

## Ծանոթագրություններ

Կատեգորիա:1993 հիմնադրված ընկերություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Արևածագից մինչև մայրամուտ

**«Արևածագից մինչև մայրամուտ»** (), խորհրդային գեղարվեստական ֆիլմ, որը նկարահանել է ռեժիսոր Գաբրիել Եղիազարովը։ Էկրան է բարձրացել 1975 թվականին։

1976 թվականին Ֆրունզեում անցկացված 9-րդ համամիութենական կինոփառատոնում ֆիլմը մրցանակ է ստացել լավագույն սցենարի համար, իսկ Նիկոլայ Պաստուխովը երկրորդ մրցանակն է ստացել տղամարդու լավագույն դերակատարման համար։

## Սյուժե
Ֆեոդոր Վասիլևիչ Ռոժնովն իր գյուղում հարգված մարդ է, կոլտնտեսության բրիգադիր։ Բայց նույնիսկ շատ տարիներ անց նրան հանգիստ չեն տալիս մտքերը ռազմաճակատի տարիների մասին, զոհված ընկերների հիշատակը և հետաքրքրությունը ողջ մնացած զինակիցների ճակատագրերի նկատմամբ։

## Դերերում
* Նիկոլայ Պաստուխով - Ֆեոդոր Վասիլևիչ Ռոժնով
* Իգոր Լեդոգորով - գեներալ Ստուկովսկի
* Լյուբով Սոկոլովա - Պելագեյա Իվանովնա Ռոժնովա
* Եվգենիա Սաբելնիկովա - Վալյա Ռոժնովա, կրտսեր դուստրը
* Բորիս Տոկարև - Մոտյա Զախարով
* Ժաննա Պրոխորենկո - Նադյա
* Բորիս Իվանով - Սավելի, երգիչ ռեստորանում
* Վալենտինա Բերեզուցկայա - Մակարիխա
* Եվգենի Շուտով - Իվանիչ
* Անդրեյ Վերտոգրադով - Անատոլի
* Նատալյա Անդրեյչենկո - Ռոժնովի հարևանը ռեստորանում**
* Վալենտինա Անանինա - Ռոժնովի զինակից ընկերը
* Ռոման (Ռոմուալդ) Վիլդան - էպիզոդ
* Նիկոլայ Սերգեև - ծերունի (էպիզոդ ֆիլմի վերջում)

## Երաժշտություն
«Արևածագից մինչև մայրամուտ» ֆիլմում առաջին անգամ հնչել է Վալենտին Լևաշովի «Бери шинель, пошли домой» երգը՝ գրված Բուլատ Օկուջավայի խոսքերի հիման վրա, որն ավելի հայտնի է «Аты-баты, шли солдаты…» ֆիլմից (ռեժիսոր՝ Լեոնիդ Բիկով)։

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1975 դրամա ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:1970-ականների խորհրդային ֆիլմեր
Կատեգորիա:Խորհրդային դրամա ֆիլմեր
Փիու Փիու Կյաու Թին

**Փիու Փիու Կյաու Թին** (), բիրմայացի փոփ երգիչ է, հայտնի է իր բեմական ներկայությամբ և զգեստներով, որոնք համեմատվում են Լեդի Գագայի նկարվածների հետ։ Նա UNICEF-ի հայտնի դեսպան է  2008 թվականից։

## Վաղ կյանք և կրթություն
Փյու Փյու Կյաու Թինը ծնվել է Բիրմայի Ռանգուն քաղաքում (այժմ՝ Յանգոն, Մյանմա), 1981 թվականի ապրիլի 22-ին, Կոոպերատիվների նախարարության բարձրաստիճան պետական ծառայող Կիաու Թեյնի և նրա կնոջ՝ Յանգոնի տնտեսագիտական համալսարանի դասախոս Թին Թին Չժիի ընտանիքում։ Փյու Փյուն ունի ավագ քույր՝ Նյո Նյո Թին, ով նրանից մեծ է 7 տարով։ Նա մասնագիտությամբ բժիշկ է, ավարտել է Յանգոնի թիվ 1 Բժշկական համալսարանը։

## Կարիերա
Փյու Փյու Կյաու Թին առաջին անգամ հանդես եկավ 2003 թվականին *Not Concerned Anymore* ալբոմով։ Նա միացավ Myanmar Idol-ի 2019 թվականի սեզոնին որպես դատավոր։ Ծառայում է որպես Մյանմարի երաժշտական ասոցացիայի քարտուղար։

## Քաղաքական գործունեություն
2021 թվականի Մյանմարի հեղաշրջումից հետո նա մասնակցել է հակահեղաշրջման շարժմանը, ինչպես անձամբ հանրահավաքների ժամանակ, այնպես էլ սոցիալական ցանցերի միջոցով։

Դատապարտելով ռազմական հեղաշրջումը, նա մասնակցել է բողոքի ակցիաներին, որոնք սկսվել են փետրվարից։ Նա միացել է "Մենք արդարություն ենք ուզում" երեք մատով ողջույնի շարժմանը։ Շարժումը մեկնարկել է սոցիալական ցանցերում, և շատ հայտնիներ միացել են շարժմանը։

2021 թվականի ապրիլի 13-ին Պետական վարչական խորհուրդը նրան ձերբակալելու օրդեր է տրվել Մյանմարի Քրեական օրեսգրքի 505(Ա) հոդվածի համաձայն, ըստ որի նա հանդես է եկել ռազմական հեղաշրջման դեմ։ Մի քանի այլ հայտնիների հետ միասին նրան մեղադրանք է առաջադրվել քաղաքացիական անհնազանդության շարժմանը մասնակցելու կոչեր անելու և պետության կառավարման կարողությունը վնասելու, Պիդաունգսու Խլութոուն ներկայացնող կոմիտեին աջակցելու և, ընդհանուր առմամբ, մարդկանց դրդելու խաթարել երկրում խաղաղությունն ու կայունությունը։

## Սկավառակագրություն
* *Not Concerned Anymore* () (2003)
* *The Curse of Love* () (2007)
* *Memoir of a Diva* (2011)
* *Damsel in Distress* () (2013)
* *Thou Shalt Be Remembered* () (2015)
* *April Fool* (mini-album) (2016)
* *Storm* (mini-album) (2018)

## Մրցանակներ
{| class="wikitable sortable plainrowheaders" style="width: 101%;"
|+
|-
! scope="col" | Մրցանակ
! scope="col" | Տարի
! scope="col" | Մրցանակակիր(ներ) և թեկնածու(ներ)
! scope="col" | Կատեգորիա
! scope="col" | Արդյունք
! scope="col" class="unsortable" |
|-
! City FM awards
| 2008
| Phyu Phyu Kyaw Thein
| Best Selling Studio Music Album Female Vocalist of the Year  
| 
| 
|-
! rowspan= 2| Shwe FM awards
| 2011
| Is it Love?(အချစ်တဲ့လား?)
| Most Popular Song award
| 
| 
|-
| 2013
| Damsel in Distress
| Best album
| 
|
|-
! Joox Half Year Music Awards
| 2020
| Just Go Away(ထွက်သွားပါတော့)
| Popular Song Award
| 
|
|-

## Ծանոթագրություններ

Կատեգորիա:Բիրմացի երգիչներ
Թահա Ջարըմ

**Թահա Ջարըմ** (, ), թուրք դիվանագետ, որը դիվանագիտական մի շարք բարձր պաշտոններ է զբաղեցրել Թուրքիայի արտաքին գործերի նախարարությունում։ Սպանվել է «ՀՑԱՄ»-ի մարտիկների կողմից։

## Կենսագրություն
Ջարըմը ծնվել է 1914 թվականին Ժնևում, դիվանագետի ընտանիքում։ Գալաթասարայի վարժարանում կրթությունն ավարտելուց հետո, ուսումը շարունակել է Ֆրանսիայում, սովորելով Թուլուզի համալսարանում։ 1941 թվականի հոկտեմբերի 29-ին, Երկրորդ համաշխարհային պատերազմի ժամանակ, Ջարըմը միացել է թուրքական արտաքին քաղաքական ծառայությանը և շուրջ 36 տարի, մինչ իր մահը, շարունակել աշխատել Թուրքիայի արտաքին գործերի նախարարությունում։

Իր ծառայությունը նա սկսել է ԱԳՆ գլխավոր քարտուղարության դեպարտամենտում և շուտով տեղափոխվել Առևտրի հարցերով դեպարտամենտ, որտեղ հասել է մինչև 3-րդ քարտուղարի աստիճանի։ 1948 թվականին Ջարըմն ուղարկվեց աշխատելու Աթենքում թուրքական հյուպատոսությունում։ 1952 թվականին, առաջին քարտուղարի աստիճան ստանալուց հետո, նա գործուղվեց գլխավորելու Ալեքսանդրիայում թուրքական դեսպանությունը, իսկ նույն տարում ՆԱՏՕ-ում սկսեց ներկայացնել Թուրքիան։ 1957 թվականին Ջարըմը նշանակվեց Կարակասյում Թուրքիայի դեսպանի պաշտոնում՝ ներկայացնելով այդ երկրի շահերը Վենեսուելայում, Հայիթիում, Էկվադորում և Կոլումբիայում։ 1960-1961 թվականներին եղել է Կարաչիում, 1961-1965 թվականներին՝ Օտտավայում և 1965-1967 թվականներին Բեյրութում Թուրքիայի դեսպանի պաշտոնը։ 1967-1969 թվականներին էլ զբաղեցրել է Թեհրանում դեսպանի պաշտոնը։ 1969 թվականին Ջարըմը նշանակվեց Թուրքիայի արտաքին գործերի նախարարի գլխավոր խորհրդականի պաշտոնը, իսկ արդեն 1973 թվականին գործուղվեց Վատիկան՝ զբաղեցնելու այդ երկրում Թուրքիայի դեսպանի պաշտոնը։

1971 թվականին, Թուրքիայի արտաքին գործերի նախարարության ակադեմիայում Հայկական հարցի վերաբերյալ կոնֆերանսի ժամանակ, Թահա Ջարըմը ելույթ է ունեցել հայ և թուրք ժողովուրդների համակեցության դարավոր ավանդույթների մասին։

## Սպանություն

1977 թվականի հունիսի 9-ին Թահա Ջարըմը Վատիկանում վերադառնում էր իր նստավայր։ Ճանապարհին դիմացից և թիկունքից երկու հայ մարտիկ փակում են նրա ճանապարհը։ Նրանք անմիջապես սպանում են թուրք դեսպանին։ Սպանության համար պատասխանատվությունը ստանձնել է «Հայկական ցեղասպանության արդարության մարտիկներ» կազմակերպությունը։

2016 թվականին Հռոմի պապը դատապարտեց 1977 թվականին Թահա Ջարըմի սպանությունը՝ Հայոց ցեղասպանության վերաբերյալ Թուրքիայի հետ վեճը լուծելու համար։

## Տես նաև
*Հայկական ռազմաքաղաքական կազմակերպությունների կողմից սպանված թուրք դիվանագետների ցանկ

## Ծանոթագրություններ

Կատեգորիա:Թուրք դիվանագետներ
Կատեգորիա:Սպանված թուրք դիվանագետներ
Պատմագիրք հայոց (մատենաշար)

**«Պատմագիրք հայոց»**, մատենաշար։

## Պատմություն
Տպագրվել է Թիֆլիսում և Վաղարշապատում՝ Սուքիաս Պարզյանի նյութական օժանդակությամբ։

Ի սկզբանե նախատեսված էր հրատարակել հայ հին և նոր պատմագիրների լիակատար ժողովածուների՝ 5 հատորով (յուրաքանչյուրը՝ մի
քանի գրքով, շուրջ 50 հեղինակի աշխատություն), սակայն լույս է ընծայվել միայն 3 գիրք՝ Ղազար Փարպեցու «Պատմութիւն Հայոց եւ Թուղթ առ Վահան Մամիկոնեան» (1904 թվական, Թիֆլիս, Մնացական Մարտիրոսյանի տպարան), Ագաթանգեղոսի «Պատմութիւն Հայոց» (1909, նույն տպարան) և Մովսես Խորենացու «Պատմութիւն Հայոց» (1913, համար 1, նույն տպարան, համար 2, Վաղարշապատ, Սուրբ Էջմիածնի տպարան)։

Կատեգորիա:Ռուսական կայսրության հայկական ամսագրեր
Կատեգորիա:Հայկական հայագիտական պարբերականներ
Կատեգորիա:Հայկական գրական պարբերականներ
Պատկեր (թերթ)

**«Պատկեր»**,  կինոարվեստին նվիրված հայկական առաջին պարբերական, ապա՝ գրական, երգիծային, գեղարվեստական շաբաթաթերթ, վերջում՝ կիսամսյա հանդես։

## Պատմություն
Լույս է տեսել 1927 թվականին Կոստանդնուպոլսում։ Արտոնատեր՝ Երմոգ Գույումճյան, պատկերասրահի տնօրեն՝ Նուպար Խաչատուրյան։

9-րդ համարից միացել է «Անուշապուր» (Կոստանդնուպոլիս, 1926–1927 թվականներ) շաբաթաթերթին և, պահպանելով համարակալումը, տպագրվել «Անուշապուր-Պատկեր» անունով (1927–1928 թվականներ)։ Խմբագրապետ՝ Բագարատ Թևյան, արտոնատեր և պատկերասրահի տնօրեն՝ Երվանդ Պարոնյան։

1931–1945 թվականներին շարունակել է լույս տեսնել ընդհատումներով։ Խմբագիր՝ Ժիրայր Վարժապետյան, 1932 թվականից արտոնատեր՝ Երմոգ Գույումճյան, վարիչ-խմբագիր՝ Ավետիս Ալիքսանյան։

1944–1945 թվականներին հրատարակվել է որպես ստամբուլահայ նոր գրողների պարբերական։ Լուսաբանել է ստամբուլահայ համայնքի կյանքը, անդրադարձել համաշխարհային մշակույթին և գիտությանը, սոցիալ-հասարակական վերափոխումներին։

Առաջին տարիների նյութերը հիմնականում նվիրված են կինոյի նորություններին, ժամանակի նշանավոր դերասաններին։ Գրական
բաժնում տեղ են գտել հայ գրողների և համաշխարհային դասականների (Օսկար Ուայլդ, Միխայիլ Լերմոնտով, Ստեֆան Ցվայգ) ստեղծագործություններ։

Ունեցել է նաև գիտության, երգիծանքի բաժիններ։
Դժոխք բացյալ

**«Դժոխք բացյալ»**, հիսուսյան քարոզիչ Հովհաննեսի գիրքը՝ դժոխային տանջանքների մասին։

Իտալիայից թարգմանել են Մխիթար Սեբաստացու աշակերտները։

## Պատմություն
Տպագրվել է 1753 թվականին Վենետիկում՝ Ստեֆանո Օռլանդոյի տպարանում։

Տիտղոսաթերթին՝ «Դժոխք բացեալ. այս է մտածութիւն ի վերայ տանջանացն դժոխոց» (260 էջ, 12o և 6o, 9,2 x 5 սմ)։

1783 թվականին Տրիեստում՝ Մխիթարյան տպարանում՝ հայատառ թուրքերեն։ Ա տիտղոսաթերթին՝ «Ճիհէննէմ աչըլմըշ։ Պասմա օլունտու...», Բ տիտղոսաթերթին՝ նույնը (256 էջ, 8o, 11,4 x 6 սմ)։
Պաշտոնասեր

**«Պաշտոնասեր»**, 1-էջանոց երկսյուն ուղերձ։

## Պատմություն
Տպագրվել է 1775 թվականին Տրիեստում՝ Մխիթարյան տպարանում՝ նույն թվականի մայիսի 16-ին Հռոմի Հովսեփ Բ կայսեր Տրիեստի Մխիթարյան նորակառույց վանք այցելության առիթով։ Խորագիր՝ «Պաշտօնասէր եւ պատրաստական ծառայք եւ հպատակք Մխիթարեանք, ի կարգէ սրբոյն Անտոնի Աբբայի, բնակեալք ի Թրիեստէ, 1775 մայիսի 16»։ Էջի կենտրոնում՝ վերևից, կայսերական զինանշանն է։ Առաջին սյունակը հայերեն է, երկրորդը՝ իտալերեն։ Հայերեն բնագիրը 46-տողանոց ոտանավոր-ուղերձ է։
Երեկոյից մինչև առավոտ

**«Երեկոյից մինչև առավոտ»** (էստ.՝ *Ohtust hommikuni*), 1962 թվականի խորհրդային կարճամետրաժ ֆիլմ, որը նկարահանել է ռեժիսոր Լեյդա Լայուսը Տալլինի կինոստուդիայում Մ. Կալդի համանուն պատմվածքի հիման վրա․ ֆիլմը եղել է նրա առաջին կինոնկարը և ՎԳԻԿ-ի ավարտական  աշխատանքը։

## Սյուժե
Ֆիլմի գործողությունները տևում են երեկոյից մինչև առավոտ, ընդամենը մեկ գիշեր, որի ընթացքում երկաթուղայինի ընտանիքը, վտանգի ենթարկելով սեփական կյանքը, ֆաշիստներից թաքցնում է փախած խորհրդային ռազմագերուն;

Հայրենական մեծ պատերազմի առաջին տարիները։ Գերմանացիների կողմից գրավված փոքրիկ քաղաքում էստոնական մի ընտանիք ապրում է պատերազմի իրադարձություններից հեռու․ նրանցից յուրաքանչյուրն ապրում է իր սովորական աննկատելի կյանքով։ Բայց ամեն ինչ փոխվում է մի գիշեր, երբ համակենտրոնացման ճամբարից փախած ռուս ռազմագերին հետապնդումից թափնվում է իրենց տանը։ Հիմա յուրաքանչյուրի առջև հարց է առաջացել՝ ում կողմից է նա։

## Դերերում
* Կիրիլ Լավրով - Գրիշա
* Ակսել Օրավ - Ռուդոլֆ
* Յուլլե Ուլլա - Կարին
* Վիյու Հյարմ - Սալմե
* Հաննո Կալմետ - ֆելդֆեբել
* Մաթի Կլոորեն - սպա

## Քննադատություններ
Եթե ՎԳԻԿ-ում կուրսային աշխատանքի համար ռեժիսորը խիստ քննադատության է ենթարկվել Գ. Մ. Կոզինցևի կողմից, ապա այս ավարտական ֆիլմի համար նա եղել է միակը, որն ստացել է ռեժիսորի դիպլոմ գերազանցությամբ։

Ինչպես գրել է «Կինոյի արվեստ» ամսագիրը, այս կարճամետրաժ ֆիլմը, նույն թվականին թողարկված Կալյո Կիյսկի «Սառցաբեկորը» ֆիլմի հետ միասին հաջողություն  է ունեցել հանդիսատեսի և քննադատների շրջանում.

1963 թվականին էստոնական կինեմատոգրաֆում իր նորամուտը նշեց ՎԳԻԿ-ի շրջանավարտ Լ. Լայուսը։ Նա բեմադրում է հաջողություն ունեցած «Երեկոյից առավոտ» ֆիլմը։ Ֆիլմը գրավել է հանդիսատեսի ուշադրությունը սուր դրամատիկ սյուժեի ու  հետաքրքիր ձևով կինեմատոգրաֆիական արտահայտության հաջող համադրությամբ, որը զուրկ է թատերականությունից։

Ուշադրության է արժանացել նաև «դերասանուհի Վիյու Հյարմի համոզիչ խաղը»՝ այդ ժամանակ դեռ դպրոցում սովորող աղջկա դեբյուտային դերը. ռեժիսորը «ուրախացրեց ճիշտ գտած գլխավոր դերակատարով»։

## Ծանոթագրություններ

## Արտաքին հղումներ
* Ohtust hommikuni // Eesti filmi andmebaas

Կատեգորիա:Խորհրդային ֆիլմեր
Կատեգորիա:1962 ֆիլմեր
Կատեգորիա:Գրական ստեղծագործությունների էկրանավորումներ
Պատերազմի Ավետարան

**Պատերազմի Ավետարան**, 1302 թվականին Նորավանքում գրված և պատկերազարդված հայերեն ձեռագիր մատյան։

## Պատմություն
Գրվել և պատկերազարդվել է 1302 թվականին Ամաղուի Նորավանքում, պատվիրատու՝ Սյունիքի մետրոպոլիտ Ստեփանոս Օրբելյան, գրիչ՝ Հովհաննես Օրբելյան, ծաղկող՝ Մոմիկ։ 1406–1411 թվականներին «Պատերազմի Ավետարան» պահվել է Վասպուրականի Բզնունյաց գավառի Սքանչելագործ Սուրբ Նշան վանքում (Պատերազմի Սուրբ Նշան վանք, այստեղից՝ անվանումը), որտեղ 1406 թվականին Գրիգոր Խլաթեցի վարդապետը վերականգնել է վնասված ձեռագիրը։ Նրա 1411-ի հիշատակարանում առաջին անգամ ձեռագիրն անվանվել է «...զպատերազմի սբ. Աւետարան»։

1676 թվականին «Պատերազմի Ավետարան» պահվել է Մեծոփավանքում, 17-րդ դարի վերջին հափշտակվել է, ապա Սարգիս Աբեղայի շնորհիվ փրկագնվել և վերադարձվել է Մեծոփավանք։ Հետագայում պահվել է Երնջակի Սուրբ Կարապետ վանքում, 1925 թվականին բերվել է Մայր Աթոռ Սուրբ Էջմիածին (այժմ՝ Մատենադարան, ձեռագիր № 6792)։

Ձեռագրի թերթերի հիմնական մասը մագաղաթ է, վերականգնվածը՝ թուղթ, գիրը՝ բոլորգիր, երկսյուն։ Կաշեպատ կազմին հետագայում ավելացվել է արծաթե քանդակազարդ կազմ։

Բովանդակում է 4 Ավետարանները (սկսվում է Հովհաննեսի Ավետարանից), Հակոբ, Պետրոս, Հուդա առաքյալների թղթերը, հատված՝ Ղուկաս ավետարանչի «Գործք առաքելոց»-ից։ Ձեռագիրը պարունակում է 12 տերունական տեսարաններ, «Հովհաննես ավետարանիչը Պրոքորոնի հետ», Հակոբ և Պետրոս առաքյալների պատկերները, նաև անվանաթերթեր, լուսանցազարդեր և զարդագրեր։

6792
Շրջանագծի երկարություն

thumb|D տրամագծով, R շառավղով և O կենտրոնով '''շրջանագծի C երկարությունը'''․ Circumference =  <math>\pi</math> × D = 2 ×  <math>\pi</math> × R.
**Շրջանագծի երկարություն**, շրջանը սահմանափակող փակ հարթ կորի երկարությունն է։ Քանի որ շրջանագիծը շրջանի սահմանն է, շրջանագիծը պարագծի հատուկ դեպք է։

Շրջանագծի երկարությունը կարող է սահմանվել որպես շրջանագծի մեջ ներփակված կանոնավոր բազմանկյունների պարագծերի հաջորդականության սահման՝ բազմանկյունի կողմերի քանակի անսահմանափակ աճով:.

thumb|240px|Եթե շրջանագծի տրամագիծը հավասար է 1, նրա երկարությունը հավասար է  <math>\pi</math>։
thumb|240px|Եթե շրջանագծի շառավիղը հավասար է 1, ապա նրա երկարությունը հավասար է  <math>2\pi</math>։

## Շրջանագծի երկարությունը և π թիվը
Շրջանագիծը կապված է մաթեմատիկական ամենակարևոր հաստատուններից մեկի՝ պի թվի հետ։ Պի թիվը նշվում է հունական պի տառով (\pi): Տասնորդական գրառման մեջ թվի առաջին թվանշաններն են․
: \pi = 3{,}141592653589793\dots
\pi սահմանվում է որպես շրջանագծի C երկարության հարաբերակցությունը նրա d տրամագծին։

: \pi = \frac{C}{d}

Կամ որպես շրջանագծի երկարության հարաբերակցությունը շառավիղի կրկնակիին։ Շրջանագծի երկարության  բանաձևն ստանում է հետևյալ ձևը․

:{C}=\pi\cdot{d}=2\pi\cdot{r}.\!

\pi հաստատունի օգտագործումը տարածված է գիտության մեջ։

«Շրջանի չափում» գրքի մեջ, որը գրել է Արքիմեդը մոտ մ․թ․ա․ 250 թվականին, նա ցույց է տվել, որ C/d հարաբերակցությունը (նա չի օգտագործել  \pi տառը)  3-ից մեծ է, բայց 3-ից փոքր, գտել արտագծված և ներգծված 96 կողմերով բազմանկյան պարագիծը։ \pi թվի մոտարկման այդ մեթոդը օգտագործվել է դարեր շարունակ, քանի որ այն ավելի մեծ ճշգրտություն ուներ, քան մեծ թվով կողմեր ունեցող բազմանկյունների բանաձևերը։ Վերջին նման հաշվարկը կատարվել է 1630 թվականին Քրիստոֆ Գրինբերգերի կողմից, որն օգտագործել է 1040 կողմ ունեցող բազմանկյուններ։

## Տես նաև
* Իզոպերիմետրական խնդիրներ

## Ծանոթագրություններ

## Գրականություն
* 
* 
** Переиздание: М.: АСТ, 2006, ISBN 5-17-009554-6, 509 стр.

Կատեգորիա:Շրջանագծեր
Լևոն Սահակյան (այլ կիրառումներ)

**Լևոն Սահակյան** անուն-ազգանունը կարող է վերաբերել հետևյալ անձանց՝

* Լևոն Գուրգենի Սահակյան (ծնվ․ 1937), խորհրդային պետական և կուսակցական աշխատող։
* Լևոն Սահակյան (ծնվ․ 1955), բանաստեղծ։
Դիմակ (հանդես)

**«Դիմակ»**, կիսամսյա հանդես։

## Պատմություն
Հրատարակվել է 1862 թվականին (7 համար) Զմյուռնիայում։ Խմբագիր՝ Կարապետ Տետեյան։

Անդրադարձել է եվրոպական երկրների հետ առևտրական կապեր ունեցող զմյուռնահայ վաճառականների գործունեությանը, տպագրել է թարգմանություններ եվրոպական գրականությունից, ակնարկներ արևմտահայ կյանքի, կրթալուսավորական ընկերությունների մասին, անդրադարձել է աշխարհաբարի մշակման հարցերի։

Կատեգորիա:Օսմանյան կայսրության հայկական հանդեսներ
Կատեգորիա:Հայկական տնտեսական պարբերականներ
Օթար Նեմսաձե

**Օթար Նեմսաձե** (,) վրացի երգիչ։ Նեմսաձեն առավել հայտնի է դարձել 2010 թվականին Geostar-ի հինգերորդ եթերաշրջանում հաղթելուց հետո։ Նախկինում մասնակցել է «Ուկրաինայի ձայնը» նախագծի երրորդ եթերաշրջանին՝ զբաղեցնելով երկրորդ տեղը։

2017 թվականին մասնակցել է Եվրատեսիլ երգի մրցույթին վրացական Limbo խմբի հետ։ Նրանց «Սիրելի Աստված» երգը 60 միավորով զբաղեցրել է 10-րդ հորիզոնականը։ Օթարը ներկայացրել է Վրաստանը Եվրատեսիլ 2019 երգի մրցույթում «Սուլ ցին իարե» երգով, սակայն կիսաեզրափակչում զբաղեցրել է 14-րդ հորիզոնականը և չի անցել եզրափակիչ։ Հանդես է եկել որպես Վրաստանի խոսնակ Եվրատեսիլ 2021 երգի մրցույթի եզրափակչում՝ հայտարարելով վրացական ժյուրիի կողմից շնորհված միավորները։

## Սկավառակագրություն
*«Dear God» (2017)
*«Sul tsin iare» (2019)
### Ալբոմ
* 2013 - «A Sea of Thoughts»

## Ծանոթագրություններ

Կատեգորիա:Վրացի երգիչներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Վրացի երաժիշտներ
Կատեգորիա:«The Voice» հեռուստաշոուի մասնակիցներ
Աստղիկ (տարեգիրք)

**«Աստղիկ»** տարեգիրք, գրական, մշակութային, թարգմանչական տարեգիրք։

## Պատմություն
«Աստղիկ» տարեգիրքը լույս է տեսնում 1988 թվականից Երևանում, Երևանի պետական համալսարանի կողմից, հիմնադիր-խմբագիրը հայ լեզվաբան, թարգմանչուհի Սոնա Սեֆերյանն է։ Համարվում է առաջին թարգմանչական պարբերականը Հայաստանի Հանրապետությունում։ Տարեգիրք տպագրում է թարգմանություններ տարբեր լեզուներից, հիմնականում՝ բնագրերից, ինչպես նաև գիտական հոդվածներ՝ թարգմանություններ արվեստի վերաբերյալ։

Հրատարակվել են Դեյվիդ Հերբերթ Լոուրենսի, Ուիլյամ Շեքսպիրի, Լուիս Քերոլի, Ռեդյարդ Քիփլինգի, Ֆեդերիկո Գարսիա Լորկայի և ուրիշների գործերից։ «Աստղիկ» տարեգիրքը տպագրում է նաև հայ գրողների (Հովհաննես Թումանյան, Վահան Տերյան, Պարույր Սևակ, Նար-Դոս Շիրվանզադե) ստեղծագործությունների թարգմանություններ։

## Ծանոթագրություններ

## Արտաքին հղումներ
*«Աստղիկ» տարեգիրք № 24

Կատեգորիա:Հայկական գրական պարբերականներ
Կատեգորիա:Տարեգրություններ
Կատեգորիա:Հայկական մշակութային պարբերականներ
Կատեգորիա:Հայկական ԽՍՀ ամսագրեր
Կատեգորիա:Հայաստանի ամսագրեր
Փակագիր

**Փակագիր**, հնում տարածված գրի տեսակ, սղագրության ձև, որը կազմվել է 2 կամ ավելի գրերի միացումից (միացյալ տառեր)։

## Պատմություն

Հայտնի է նաև կապգիր կամ կպագիր անվանումներով։

Կազմվել է մեկ գրի վրա մեկ կամ մի քանի այլ գրերի բնորոշ մասերը ավելացնելով։ Ներկայում գործածվող Փակագիր է «և» նշանագիրը, որը կազմված է ե և վ գրերի միացումից։
Փարոս (տարեգիրք)

«**Փարոս**», բանասիրական տարեգիրք։

## Պատմություն

Լույս է տեսել 1872–1876 թվականներին Մոսկվայում (5 գիրք)։ Խմբագիր-հրատարակիչ՝ Զարմայր Մսերյան։

Տարեգրքում տպագրվել են բանասիրական-քննադատական հոդվածներ, որոնք մեծ մասամբ առնչվում են Մսեր Մսերյանի գրական ժառանգության հարցերին, ինչպես նաև հրապարակումներ, մատենագիտական նյութեր, Մսեր Մսերյանի նամականին՝ ուղղված Խաչատուր Աբովյանին, Սուրեն Նազարյանին, ժամանակի այլ մտավորականների։
Փարոս (թերթ, Կահիրե)

«**Փարոս**», ազգային, գրական և քաղաքական երկօրյա (սկզբում՝ եռօրյա) լրագիր։

## Պատմություն

Լույս է տեսել 1897–1898 և 1901–1902 թվականներին Կահիրեում։ Խմբագիրներ՝ Հարություն Ալփիար, Տիգրան Արփիարյան։

Ներկայացրել է եգիպտահայ գաղութի կյանքը, հետևել ներքին և արտաքին հասարակական-քաղաքական անցուդարձին։

Կատեգորիա:Եգիպտոսի հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Կատեգորիա:Հայերը Կահիրեում
Փարոս (թերթ, Պարտիզակ)

«**Փարոս**», ազգային, հասարակական, գրական ամսաթերթ։

## Պատմություն

Պարտիզակի «Երիտասարդաց քրիստոնեից» ընկերության հրատարակություն։

Լույս է տեսել 1910–1912 թվականնրին Պարտիզակում։ Խմբագիրներ՝ Հակոբ Ալոճյան, Գրիգոր Մխալյան, տնօրեն՝ Միսաք Թաթարյան։

Պաշտպանել է արևմտահայության ազգային խնդիրները խաղաղ ճանապարհով լուծելու գաղափարը։

Կատեգորիա:Օսմանյան կայսրության հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական գրական պարբերականներ
Կատեգորիա:Հայկական քաղաքական պարբերականներ
Հովհաննես Սահակյան (այլ կիրառումներ)

**Հովհաննես Սահակյան** անուն-ազգանունը կարող է վերաբերել հետևյալ անձանց՝

* Հովհաննես Միշայի Սահակյան (ծնվ․ 1977), քաղաքական գործիչ։
* Հովհաննես Սահակյան (1946-1971), ազատ ոճի ըմբիշ։
Փարոս Հայաստանի

«**Փարոս Հայաստանի**», պատմաբանասիրական պատկերազարդ հանդես։

## Պատմություն

Լույս է տեսել 1879–1881 թվականներին Մոսկվայում։ Խմբագիրներ՝ Զարմայր Մսերյան, Սուքիաս Մսերյան։

«Փարոս» տարեգրքի շարունակությունն է։ Տպագրել է հայագիտությանը, գիտական նորություններին նվիրված նյութեր, Հակոբ Պարոնյանի մի շարք հոդվածներ, Հովհաննես Այվազովսկուն, Մկրտիչ Էմինին, Ֆ. Վոլտերին նվիրված ակնարկներ, Ալֆոնս Դոդեի պատմվածքներից հատվածներ, Մսեր Մսերյանի վաղ շրջանի նամականիից, «Միրզաեան Մանուկ պեյ. պատմութիւն վարուց նորա» մեծածավալ աշխատությունը։

Կատեգորիա:Ռուսական կայսրության հայկական հանդեսներ
Կատեգորիա:Հայկական մշակութային պարբերականներ
Կատեգորիա:Հայկական հայագիտական պարբերականներ
Կատեգորիա:Հայկական գրական պարբերականներ
Փարոս (թերթ, Ախալքալաք)

**«Փարոս»**, երկօրյա թերթ, 1990-ական թվականներից՝ անկանոն պարբերականությամբ, Վրաստանի Ախալքալաքի շրջանի վարչության պաշտոնաթերթ (մինչև 1991 թվականը՝ Վրաստանի կոմունիստական կուսակցության Ախալքալաքի շրջանային կոմիտեի և ժողովրդական պատգամավորների շրջանային խորհուրդների պաշտոնաթերթ)։

## Պատմություն

Լույս է տեսել 1931–1999 թվականներին Ախալքալաքում՝ հայերեն, 1 էջը՝ վրացերեն։ 1931–1936 թվականներին թերթը կոչվել է «Սոցիալիստական անասնաբուծություն», 1936–1949 թվականներին՝ «Բոլշևիկյան կոլխոզ», 1950–1955 թվականներին՝ «Օքթոմբերիս դրոշա», 1956–1961 թվականներին՝ «Հոկտեմբերի դրոշով», 1961–1964-ին՝ «Կարմիր դրոշ»։

Լուսաբանել է շրջանի տնտեսական, քաղաքական, մշակութային կյանքը, անդրադարձել է Հայաստանում, Արցախում տեղի ունեցող կարևոր իրադարձություններին, հայ-վրացական պատմական առնչություններին, տպագրել է շրջանի երիտասարդ ստեղծագործողների գործեր, նմուշներ՝ Ջավախքի բանահյուսությունից և այլն։

## Խմբագիրներ
* Ռուբեն Լուսինյան
* Մ. Ազնավուրյան
* Հ. Չոբանյան
* Գ. Երմիշյան
* Հակոբ Բլրցյան
* Վարդան Վարդանյան
* Ռ. Թոփալյան
* Մաթևոս Խոցանյան
* Մերուժան Շիպակցյան
* Հարություն Հայրապետյան
* Գրիգոր Վարդիկյան
* Նիկոլայ Ալելիաշվիլի (վրացերեն էջի խմբագիր) 

Կատեգորիա:Վրաստանի հայկական թերթեր
Կատեգորիա:1931 հիմնադրումներ ԽՍՀՄ-ում
Փրինթինֆո

**«Փրինթինֆո»**, գրահրատարակչական համալիր։

## Պատմություն

Ստեղծվել է 1996 թվականին Երևանում։ Հիմնադիր-տնօրեն՝ Արամ Մեհրաբյան։

Մինչև 2003 թվականը կատարել է հիմնականում տպագրական պատվերներ և ամսագրերի, գրքերի նկարազարդումներ։

2004 թվականից համագործակցում է «Սարգիս Խաչենց» հրատարակչության հետ։

Լույս է ընծայում համաշխարհային փիլիսոփայական մտքի, գրականության, երաժշտության, արվեստի վերաբերյալ գրքեր [Ռոջեր Քոլլինգվուդի «Արվեստի հիմունքները» (2007 թվական), Է. Ֆորի «Արվեստի պատմություն» (հատոր 1–3, 2000–2007 թվականներ), Ֆերդինանդ դը Սոսյուրի «Ընդհանուր լեզվաբանության դասընթաց» (2008 թվական)], նաև Ռուբեն Գալչյանի «Հայաստանը համաշխարհային քարտեզագրության մեջ» (2005 թվական), Աբրահամ Ալիքյանի «Հանդիպակաց ափեր» (2009 թվական), Կոստան Զարյանի «Անցորդը և իր ճամբան» (2010 թվական), Ստեփան Գալստյանի «Կյանքը ափի մեջ» (2011 թվական), Գրիգոր Պըլտյանի «Շրջում (պատումներ)» (2012 թվական)։

Կատեգորիա:Հայաստանի հրատարակչություններ
Փունջ (թերթ, Կ.Պոլիս)

«**Փունջ**», եռօրյա, ապա՝ շաբաթաթերթ։

## Պատմություն

Լույս է տեսել 1866–1907 թվականներին Կոստանդնուպոլսում։ Տնօրեն-խմբագիրներ՝ Համբարձում Ալաճաճյան, Սիմոնիկ Ալաճաճյան, Սիմոն Չեոմլեքճյան։

Ունեցել է պահպանողական ուղղվածություն, ազգի հարատևման հիմք համարել է լեզուն, կրոնը և պատմությունը։

Ներկայացրել է արևմտահայության կյանքը, պատրիարքարանի գործունեությունը, քննադատել թուրքական իշխանությունների քաղաքականությունը և քուրդ վերնախավի դաժանությունները հայերի նկատմամբ։

1880-ական թվականների սկզբին, աբդուլհամիդյան գրաքննության խստացման պայմաններում, «Փունջ»-ում հասարակական-քաղաքական նյութերի փոխարեն սկսել են տպագրել կենցաղային, կրոնական, բարոյախոսական թեմաներով հոդվածներ և թարգմանություններ։

Կատեգորիա:Օսմանյան կայսրության հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական կրոնական պարբերականներ
Կատեգորիա:Հայկական քաղաքական պարբերականներ
Փյունիկ (թերթ, Թեհրան)

«**Փյունիկ**», հասարակական, քաղաքական, գրական շաբաթաթերթ։

## Պատմություն

Լույս է տեսել 1979–1983 թվականներին Թեհրանում։ Խմբագիր՝ Ժորժ Համբարչյան։

Հանդես է եկել Իրանական հեղափոխությանը հակադիր ուժերի դեմ, մերկացրել ԽՍՀՄ-ի ազգային քաղաքականության բացասական կողմերը։

«Կռունկ, խաբրիկ մը չունիս» խորագրով ներկայացրել է Խորհրդային Հայաստանի առօրյան։

Կատեգորիա:Տարեգրություններ
Կատեգորիա:Իրանի հայկական շաբաթաթերթեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Կատեգորիա:Հայերը Թեհրանում
Զուլֆիկար (թուր)

**Զուլֆիկար** (արաբ. ذو الفقار), Մուհամմադ մարգարեի թուրը. իսլամի հիմնադրի մահից հետո այն անցել է բարեպաշտ խալիֆ Ալիին։ 
մինի|322x322փքս|Զուլֆիկարի խորհրդանշական պատկերը

## Թրի պատմությունը
Մինչև Մուհամմադի մոտ հայտնվելը թուրը պատկանել է մեքքացի Մունաբիհ իբն Հաջաջին։ Մարգարեն այն վերցրել է Բադրի ճակատամարտից հետո ավարի բաժանման ժամանակ։ Ավելի ուշ, թուրն անցել է չորրորդ բարեպաշտ խալիֆ Ալիին, իսկ նրա մահից հետո իր որդիներին՝ Հասանին և Հուսեյնին, իսկ վերջինիս մահից հետո էլ նրա որդուն՝ Ալի իբն Հուսեյն Զեյն ալ Աբիդինին։

Իսլամի երկու հիմնական ուղղություններում թրի հետագայի մասին կարծիքները տարբեր են։ Շիաները կարծում են, որ այն անցել է Ալիի ժառանգներին և հիմա էլ վերջին ժառանգի՝ թաքնված իմամ ալ Մահդիի մոտ է։

Ըստ սուննիական մոտեցման՝ Զուլֆիկարը բաժին է հասել օսմանցի սուլթաններին և այժմ պահվում է Ստամբուլում (Թոփքափը)։

## Լեգենդը
Զուլֆիկարի տեսքի վերաբերյալ կարծիքները տարբեր են. հաճախ այն ներկայացվում է երկատված սայրով։

Մեկ այլ վարկածի համաձայն՝ երկատված սայրի մասին հիշատակումներն ի հայտ են եկել ոչ ճշգրիտ նկարագրության հետևանքով։

Լեգենդներում Զուլֆիկարը հաճախ մոգական ուժով և կախարդական հատկանիշներովէ օժտված։ Միջինասիական ժողովրդական հեքիաթներում, երբ Ալին չէր պատերազմում, նա Զուլֆիկարը թողում էր օդում կախված վիճակում, իսկ անհրաժեշտ պահին այն հրաշքով հայտնվում էր իր ձեռքում։ Համարվում էր, որ կախարդական Զուլֆիկարը թշնամիներից պաշտպանում է մուսուլմանական աշխարհի սահմանները։ Իրանական արտադրության տանկերից մեկը անվանումը ստացել է այս թրի պատվին։

## Ծանոթագրություններ

## Գրականություն
* *E. M. Mittwoch*. Dhu-l-Fakar // The Encyclopaedia of Islam. New ed. Leiden-London. — (2/233) (անգլ..)
* *F. W. Schwarzlose*. Die Waffen der alten Araber aus ihren Dichtern dargestellt. Lpz., 1886. — (152) (գերմ.)
* *M. Gaudefroy Demombynes*. Mahomet. P., 1969. — (123, 527) (ֆր.)

Կատեգորիա:Զենք
Կատեգորիա:Իսլամ
Կատեգորիա:Մուհամմադ մարգարե
Դերիլ Մակքորմակ

**Դերիլ Մակքորմակ** (, ), իռլանդացի դերասան։ Նկարահանվել է «RTÉ One»-ի «Քաղաք-հեքիաթ» (2015-2016 թվականներ) օճառային օպերայում, BBC «Սուր հովարներ» (2019-2022 թվականներ) սերիալում և «Apple TV +»-ի «Գարվի քույրերի դավադրությունը» (2022 թվական) սերիալում։ Նրա կինոաշխատանքներն են` «Պիկսի» (2019 թվական) և «Սեր կանչով» (2022 թվական)։ Վերջին տեսարանը, որում նա խաղացել է սեքս ինդուստրիայի աշխատակցի դերը, բերել է նրան անվանակարգ BAFTA մրցանակի` լավագույն տղամարդու դերի համար։

## Վաղ կյանք և կրթություն
Ծնվել է 1993 թվականի հունվարի 22-ին իռլանդացի Թերեզա Մակքորմակի և Բալթիմորից աֆրոամերիկացի Ալֆրեդ Թոմասի ընտանիքում։ Նրա ծնողները ծանոթացել են մի անգամ ամռանը Կալիֆոռնիայում։ Հղիությունից հետո մայրը վերադարձել է Իռլանդիա և դաստիարակել է որդուն Թիպերերի կոմսության Նինա քաղաքում։ Հայրական կողմի ազգականների հետ Մակքորմակը լավ հարաբերությունների մեջ է։

Մակքորմակը հաճախել է «St Joseph's C.B.S» դպրոցը։  Խաղացել է բասկետբոլ, մասնակցել է խմբական հասարակության աշխատանքին։ Այնուհետև սովորել է Դուբլինի տեխնոլոգիական ինստիտուտի կոնսերվատորիայում և «Gaiety» դերասանական վարպետության դպրոցում, որը ավարտել է 2014 թվականին դրամայի արվեստի ոլորտում բակալավրի աստիճանով։

## Կարիերա
Մակքորմակը առաջին դեբյուտը կատարել է 2018 թվականին Վեստ-Էնդում «Լեյտենանտը Ինիշմորից» ներկայացման մեջ կերտելով Բրենդանի դերը։ Նա խաղացել է Ռոմեո Ռոմեո և Ջուլիետում և ստանձնել է գլխավոր դեր Օթելլոյում։ Իր կարիերայի սկզբում նրան չի հաջողվել դեր ստանալ «Աստղային պատերազմներ։ Էպիզոդ VII։ Ուժի արթնացում» ֆիլմում։

2019 թվականին ստացել է Իսաիյա Իիսուսի դերը «Սուր հովարներ» սերիալի հինգերորդ եթերաշրջանում։

Սոֆի Հայդի «Սեր կանչով» (2022 թվական) ֆիլմում, որտեղ նրա խաղակիցը եղել է Էմմա Թոմփսոնը, նա կատարել է սեքս ինդուստրիայի զգայուն աշխատակցի դեր։

## Ֆիլմոգրություն

## Մրցանակներ և անվանակարգեր

## Ծանոթագրություններ

Կատեգորիա:Դուբլինի տեխնոլոգիական ինստիտուտի շրջանավարտներ
Կատեգորիա:Թատրոնի դերասաններ
Կատեգորիա:Իռլանդացի կինոդերասաններ
Պատրիկ Կոննոլլի Բերգին

**Պատրիկ Կոննոլլի Բերգին** (, երբեմն նաև **Բերջին** ), իռլանդացի դերասան։

## Կենսագրություն
Պատրիկ Բերգին ծնվել և մեծացել է Դրիմնա շրջանի Դուբլին քաղաքում` աշխատավոր դասի գաղթականների ընտանիքում։ Նրա հայրը` Պադդի Բերգինը եղել է լեյբորիստների կուսակցության անդամ, ով մի ժամանակ սովորել է քահանայություն Բլեկրոկի Սուրբ Հոգի միաբանությունում։ Նա հինգ զավակներից մեկն է (Պիրս, Էմմետ, Պատրիկ, Կոննոլլի և Ջեյմս)։ 17 տարեկանում արդեն գլխավորում էր իր թատերախումբը։ Բերգինը հեռացել է Դուբլինից և 1973 թվականին տեղափոխվել է Լոնդոն։ Նա աշխատել է շինարարական հրապարակում և գրադարանում։ Սովորել է գիշերը և կրթություն է ստացել Հյուսիսային Լոնդոնի պոլիտեխնիկական ինստիտուտում։ Պատրիկը մի քանի տարի աշխատել է որպես անգլերենի ուսուցիչ։

1980 թվականին Բերգինը որոշել է շարունակել իր դերասանական կարիերան և գտել է աշխատանք ռեպերտուարային թատրոնում։ 1990-ական թվականներին նա սկսել է հայտնիություն ձեռք բերել և որպես կինոդերասան։

### Անձնական կյանք
1980-ական թվականների սկզբին ընկերների հարսանիքին ծանոթացել է իր ապագա կնոջ` աֆրո-կարիբացի ծագմամբ բրիտանացի Պոլա Ֆրեյզերի հետ։ Բերգինը և Ֆրեյզերը ամուսնացել են 1992 թվականին Տրինիդադ և Տոբագոյում։ Նրանք ունեն դուստր Տատյանա (Տեա) անունով։ Ավելի ուշ զույգը բաժանվել է։

## Ընտրված ֆիլմոգրություն
* *Այդ փառավոր, փառավոր օրերը* (1983 թվական)` «Տոտտենհեմ» ֆուտբոլիստ 
* *Ընտրություն չկա* (1988 թվական)` Մո Տեֆֆին 
* *Լուսնկա լեռներ* (1990 թվական)` Ռիչարդ Բյորտոն 
* *Անկողնում թշնամու հետ* (1991 թվական)` Մարտին Բյորնի
* *Ռոբին Հուդ* (1991 թվական)` Ռոբին Հուդ 
* *Ողջույն ճանապարհից դեպի դժոխք* (1992 թվական)` Սատանա
* *Հայրենասերների խաղեր* (1992 թվական)` Կևին Օ’Դոննել 
* *Ֆրանկենշտեյն* (1992 թվական)` բժիշկ Վիկտոր Ֆրանկենշտեյն 
* *Հանցավոր սերը* (1992 թվական)` Դեյվիդ Հանովեր 
* *Գազակիր հնձիչ մեքենա 2։ Կիբերտարածության սահմանների հետևից* (1992 թվական)` բժիշկ Բենջամին Թրեյս
* *Կղզի թռչնային փողոցի վրա* (1997 թվական)` Շտեֆան  
* *Լքված աշխարհ* (1998 թվական)` պրոֆեսոր Չելենջեր 
* *Վկա*` Ալեքսանդր Լեոնարդ 
* *Դուրանգո* (1999 թվական)` Ֆերգուս 
* *Սուրբ Պատրիկ. Իռլանդական լեգենդ* (2000 թվական)` Սուրբ Պատրիկ 
* *[[Անտեսանելի կրկես (ֆիլմ)|Անտեսանելի կրկես]]* (2001 թվական)` Ջին 
* *Կոմս Դրակուլա* (2002 թվական)` Կոմս Դրակուլա  
* *[[Կախարդված Էլլան]]* (2004 թվական)` պարոն Պիտեր
* *Ուժ և պատիվ* (2007 թվական)` Հայր Բոսս 
* *Կախաղան հանվածները* (2012 թվական)` Մարշալ Գազա 
* *Սպանությունների դար* (2015 թվական)` պարոն Ալիստեր Մոնկրիֆ 
* *Փոխհրաձգություն* (2016 թվական)` Հոուվի

## Մրցանակներ և անվանակարգեր
* 1992 թվական` «BAFTA Cymru» լավագույն դերասանին` «Երկրորդ էկրան» (մրցանակ)
* 1992 թվական` Անվանակարգ «Սատուրն» մրցանակի համար «Երկրորդ պլանի լավագույն կինոդերասան» («Անկողնում թշնամու հետ») կատեգորիայում

## Ծանոթագրություններ

## Արտաքին հղումներ
* 
* Պատրիկ Բերգինը  «Ռոսիա 1» ալիքի կայքում

 
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Իռլանդացի կինոդերասաններ
Նիք Դանինգ

**Նիք Դանինգ** (, ), անգլո-իռլանդացի դերասան։ Առավել հայտնի է «Թյուդորներ» պաշտամունքային հեռուստասերիալի առաջին երկու եթերաշրջաններում Ուիլտշիրի կոմս Թոմաս Բոլեյնի դերով, որի համար ստացել է իռլանդական հեղինակավոր IFTA մրցանակ։

## Կենսագրություն
Դանինգը հաճախել է Լոնդոնի մասնավոր դպրոց և Լեսթերի հանրակրթական դպրոց։ Նա գերազանց ավարտել է Դրամատիկական արվեստի թագավորական ակադեմիան, որտեղ արժանացել է Ռոնսոնի մրցանակի որպես «ամենախոստումնալից երիտասարդ դերասան»։ Իր բուռն ստեղծագործական կյանքի համար նա աշխատել է Թագավորական շեքսպիրյան թատերախմբում, որտեղ խաղացել է Ռոյալ-Կորտ, Վեստ-Էնդ թատրոններում և Դուբլինի Գեյթ թատրոնում։

## Անձնական կյանք
Նիք Դանինգը ամուսնացել է 1992 թվականին Լիզ-Էնն Մակլաֆլինի հետ։ Ամուսիններն ունեն երկու դուստր՝ Կիտտին և Փիբին։ Նրանք ապրում են Դուբլինի Դոլկի քաղաքում։

## Ընտրված ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի սցենարիստներ
Կատեգորիա:Իռլանդացի դերասաններ
Լուսայգ

**«Լուսայգ»**, մանկապատանեկան պատկերազարդ ամսաթերթ։

«Միքս մեդիա» ընկերության պաշտոնաթերթ։

## Պատմություն
Լույս է տեսնում 2006 թվականից Ստեփանակերտում։ Հիմնադիր-խմբագիր՝ Սվետլանա Խաչատրյան։ Թղթակիցները հիմնականում դպրոցականներ են. ներկայացնում են արցախյան դպրոցների առօրյան, ուշագրավ դեպքեր կրթական կյանքից, միջոցառումներ, տպագրվում են նաև նրանց ստեղծագործություններից։

Կատեգորիա:Արցախի թերթեր
Կատեգորիա:Հայկական մանկական պարբերականներ
Կատեգորիա:Հայկական ժամանցային պարբերականներ
Կատեգորիա:Հայկական կրթական պարբերականներ
Թալին աշխարհ

**«Թալին աշխարհ»**, հաս-քաղաքական, տնտեսական, մշակութային կիսամսյա թերթ (մինչև 1990 թվականը՝ երկօրյա)։ 
## Պատմություն
Լույս է տեսնում 1932 թվականից Թալինում (մինչև 1990 թվականը՝ Հայաստանի կոմունիստական կուսակցության Թալինի շրջկոմի և ժողպատգամավորների շրջխորհրդի պաշտոնաթերթ, 1932–1953 թվականներին՝ «Բոլշևիկան դրոշով», 1953–1990 թվականներին՝ «Կոմունիզմի դրոշով», 1990–2001 թվականներին՝ «Թալին»)։

Խմբագիրներ՝ Խնկանոս Դանիելյան, Ռուբեն Վրթանեսյան, Հովհաննես Պողոսյան, Բաբկեն Հարոյան, Ղազար Ղազարյան, Սուրեն Դավթյան, Համլետ Խաչատրյան (1992 թվականից)։

Անդրադառնում է տարածաշրջանի սոցիալ-տնտեսական, կրթամշակութային, մարզական առօրյային, հիմախնդիրներին, անվանի հայրենակիցներին, ներկայացնում է երիտասարդ ստեղծագործողներին։

Կատեգորիա:Հայկական ԽՍՀ թերթեր
Կատեգորիա:Հայաստանի թերթեր
Կատեգորիա:Հայկական քաղաքական պարբերականներ
Կատեգորիա:Հայկական լրատվական պարբերականներ
TV5 (Ֆիլիպիններ)

**TV5**, ֆիլիպինյան հեռուստատեսային և ռադիո ցանց է, որը պատկանում է MediaQuest Holdings-ին։ Այն հիմնադրվել է 1960 թվականին Չինո Ռոսեսի կողմից։

## Ծրագրեր
### Նորություններ
* Frontline Pilipinas
* Frontline sa Umaga
* Frontline Tonight
* News5 Alerts
* Ted Failon at DJ Chacha sa Radyo5

### Ընթացիկ գործեր
* Rated Korina

### Սպորտաձեւեր
* National Basketball Association (NBA)
* Philippine Basketball Association (PBA)
* University Athletic Association of the Philippines (UAAP)

### Թոք շոուներ
* Face to Face

## Լոգոներ

File:TV5 (Philippines) logo.svg|Սկսած 2021 թ.ից


## Ծանոթագրություններ

## Արտաքին հղումներ
* Հեռուստաալիքի պաշտոնական կայքը  

Կատեգորիա:Ֆիլիպինյան հեռուստաընկերություններ
Կատեգորիա:1960 հիմնադրումներ
Կատեգորիա:Ֆիլիպիներեն հեռուստաալիքներ